Die geskatte mielie-oes is 10% kleiner as in 2018 - ProAgri
Die geskatte mielie-oes is 10% kleiner as in 2018
by Specialist Writer 26th November 2019, 3:49 pm 58 Views Comments Off on Die geskatte mielie-oes is 10% kleiner as in 2018
Die grootte van die verwagte kommersiële mielie-oes is op 11,258 miljoen ton gestel, wat 0,64% of 71 800 ton meer is as die vorige skatting van 11,186 miljoen ton. Die skatting van die oppervlakte onder mielies is 2,301 miljoen ha, terwyl die verwagte opbrengs 4,89 t/ha is.
Die geskatte mielie-oes is 10% kleiner as die 2018-oes. Die drie belangrikste mielieproduserende gebiede, nl. die Vrystaat, Mpumalanga en Noordwes provinsies, gaan na verwagting 80% van die 2019-oes produseer.
Die produksieskatting van witmielies is onveranderd gelaat op 5,538 miljoen ton. Die opbrengs van witmielies is 4,27 t/ha. In die geval van geelmielies is die produksieskatting 5,720 miljoen ton, wat 1,27% of 71 800 ton meer is as die 5,648 miljoen ton van die vorige skatting. Die opbrengs van geelmielies is 5,71 t/ha.
Ander gewasse: Die produksieskatting van sojabone is ook onveranderd gelaat op 1,170 miljoen ton. Die geskatte oppervlakte beplant van sojabone is 730 500 ha en die verwagte opbrengs is 1,60 t/ha.
Die verwagte grondbone-oes is 20 030 ton, wat 2,96% of 575 ton meer is as die vorige skatting van 19 455 ton. Die oppervlakteskatting vir grondbone is 20 050 ha en die verwagte opbrengs is 1,00 t/ha.
Die produksieskatting van sorghum het afgeneem met 2,71% of 3 650 ton, van 134 525 ton tot 130 875 ton. Die oppervlakteskatting vir sorghum is 50 500 ha, en die verwagte opbrengs is 2,59 t/ha.
NIE-KOMMERSIëLE MIELIES – OPPERVLAKTE- EN PRODUKSIESKATTING: 2019
Die oppervlakte beplant met mielies in die nie-kommersiële landbou-sektor word geskat op 296 000 ha, wat ‘n afname van 5,98 % verteenwoordig in vergelyking met die 314 835 ha van die vorige seisoen. Die verwagte mielie-oes van dié sektor is 549 180 ton, wat 7,54% minder is as die 593 975 ton van die vorige seisoen. Dit is belangrik om daarop te let dat ongeveer 43% van die mielies wat geproduseer word in die nie-kommersiële sektor, in die Oos-Kaap geplant word, gevolg deur KwaZulu-Natal met 27%.
Wintergewasse – 2019 produksieseisoen
Ander gewasse: Die produksieskatting vir moutgars is 358 760 ton, wat 1,67% of 6 100 ton minder is as die vorige skatting van 364 860 ton. Die oppervlakte beplant word beraam op 131 960 ha, terwyl die verwagte opbrengs 2,72 t/ha beloop.
Die verwagte kanola-oes is 96 200 ton, wat 18,18% of 14 800 ton meer is as die vorige skatting van 81 400 ton. Die oppervlakteskatting vir kanola is 74 000 ha, met ŉ verwagte opbrengs van 1,30 t/ha. Die oppervlakteskatting vir hawer (ontbytgraan) vir die 2019-seisoen is 27 200 ha en die verwagte oes is 31 240 ton. Die verwagte opbrengs is 1,15 t/ha.
Previous article Maak beswaar teen grondonteiening sonder vergoeding, vra TLU SA
Next article Wolmark daal skraps
Maak beswaar teen grondonteiening sonder vergoeding, vra TLU SA